Komission asetus (EY) N:o 1899/2002, annettu 24 päivänä lokakuuta 2002, vähennyskertoimen soveltamisesta asetuksen (EY) N:o 1488/2001 mukaisesti tiettyjen perustuotteiden sisäistä jalostusmenettelyä koskeviin todistuksiin



Virallinen lehti nro L 287 , 25/10/2002 s. 0014 - 0014



Komission asetus (EY) N:o 1899/2002, annettu 24 päivänä lokakuuta 2002, vähennyskertoimen soveltamisesta asetuksen (EY) N:o 1488/2001 mukaisesti tiettyjen perustuotteiden sisäistä jalostusmenettelyä koskeviin todistuksiin EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ottaa huomioon neuvoston asetuksen (EY) N:o 3448/93 soveltamista koskevista yksityiskohtaisista säännöistä siltä osin kuin on kyse perustamissopimuksen liitteeseen I kuuluvien tiettyjen perustuotteiden tiettyjen määrien saattamisesta sisäiseen jalostusmenettelyyn ilman taloudellisten edellytysten ennakkotarkastusta 19 päivänä heinäkuuta 2001 annetun komission asetuksen (EY) N:o 1488/2001(3) ja erityisesti sen 21 artiklan 3 kohdan ensimmäisen alakohdan, sekä katsoo seuraavaa: (1) Kunkin perustuotteen kokonaismäärät julkaistiin Euroopan yhteisöjen virallisessa lehdessä asetuksen (EY) N:o 1488/2001 mukaisesti, ja kyseiset määrät olivat: - 38500 tonnia rasvattoman maitojauheen osalta - CN-koodi ex 0402 10 19 , - 16300 tonnia voin osalta - CN-koodi ex 0405 10 19 , ja - 89800 tonnia sokerin osalta - CN-koodi 1701 99 10. (2) Jäsenvaltioiden 21 päivään lokakuuta 2002 mennessä ilmoittamat rasvattoman maitojauheen, voin ja sokerin kokonaismäärät, joille haettiin sisäistä jalostusmenettelyä koskevia todistuksia, ovat: - 29870 tonnia rasvattoman maitojauheen osalta - CN-koodi ex 0402 10 19 , - 15080 tonnia voin osalta - CN-koodi ex 0405 10 19 , ja - 101020 tonnia sokerin osalta - CN-koodi 1701 99 10. (3) Komissiolle ilmoitettujen määrien kokonaismäärä on hyväksyttävissä. (4) Hyväksyttävissä olevat haetut määrät ylittävät niiden perustuotteiden määrän, jotka ovat käytettävissä asetuksen (EY) N:o 1488/2001 21 artiklan 1 kohdan mukaisesti. (5) Vähennyskertoimia olisi sen vuoksi sovellettava rasvattoman maitojauheen, voin ja sokerin määriin, joiden osalta on tehty hakemus 2 päivänä lokakuuta 2002 alkavalla ja 14 päivänä lokakuuta 2002 päättyvällä ajanjaksolla, ON ANTANUT TÄMÄN ASETUKSEN: 1 artikla Sisäistä jalostusmenettelyä koskeviin todistuksiin, joita on haettu 2 päivänä lokakuuta 2002 alkavalla ja 14 päivänä lokakuuta 2002 päättyvällä ajanjaksolla, sovelletaan seuraavia vähennyskertoimia: - 77,30 % rasvattoman maitojauheen osalta - CN-koodi ex 0402 10 19 , - 64,90 % voin osalta - CN-koodi ex 0405 10 19 , ja - 53,30 % sokerin osalta - CN-koodi 1701 99 10. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä lokakuuta 2002. Komission puolesta Erkki Liikanen Komission jäsen (1) EYVL L 318, 20.12.1993, s. 18. (2) EYVL L 298, 25.11.2000, s. 5. (3) EYVL L 196, 20.7.2001, s. 9.